Kulturfestival juni-september Festivalen, der finder sted i Thy, Thisted, Mors og Jammerbugt kommuner i Danmark i fra juni til september 2008, omfatter en lang række arrangementer, der involverer kunstnere fra Grønland, Island og Færøerne. 60 forskellige aktiviteter Der er planlagt 60 forskellige aktiviteter, der spreder sig over alt lige fra koncerter og danseforestillinger til foto- og kunstudstillinger, design, workshops mm. 175 udøvere Arrangørerne venter, at op mod 175 kunstnere og andre aktører vil deltage i festivalen. Øget samarbejde Tanken er, at festivalen skal inspirere til et øget samarbejde mellem Danmarks nordvestligste region, "den gamle port til Nordatlanten", og de nordatlantiske "slægtninge". Skabe opmuntring og glæde Samtidig håber man, at festivalen kan skabe opmuntring og glæde i en del af Danmark, der nok har en fuldstændig enestående natur, men som også lider under et vigende befolkningsunderlag. Jazz, dans og meget mere Festivalens besøgende vil kunne opleve klassisk musik, korsang, folk, jazz, dans, kunst, gastronomi, grønlandsk kajakpadling og meget andet. Alle rum vil blive taget i brug: Skoler, kirker, teatre og forsamlingshuse.

Opsummering:
Nordisk Kulturfond har besluttet at støtte en omfattende kulturfestival med fokus på Vestnorden med 400.000 kr.